Pote geskors, beboet ná klapPote Human verlaat die veld. (Foto: Dustin Satloff/Getty Images/AFP) Major League Rugby (MLR) sê in ŉ amptelike verklaring dat Pote Human en Ollie Richardson vir ses weke geskors is. Daarbenewens sal al twee afrigters ŉ boete moet betaal, terwyl gemeenskapsdiens ook hul voorland is. Hulle sal eers weer op 18 Junie op die speelveld toegelaat word. Volgens die Amerikaanse rugbybase is daar geen versagtende omstandighede nie. Human, Houston se Suid-Afrikaanse afrigter, en New York se Richardson is in die sop nadat hulle tydens ŉ waterpouse in die afgelope naweek se kragmeting op die Mount Vernon Memorial-stadion klappe en vuishoue uitgedeel het. Maroela Media het vroeër berig dat Human hom oënskynlik vervies het toe Richardson een van die SaberCats-spelers berispe het. Al twee afrigters is kort ná die voorval uit die stadion begelei. Human is ŉ ervare breier en hy het al onder meer die afrigterleisels by die Bulls, Shimlas en Griekwas in Suid-Afrika vasgevat. Die 63-jarige rugbyman het in sy speeldae meer as 100 keer vir die Oostelike Provinsie uitgedraf, terwyl hy die Cheetahs in 62 van sy 84 wedstryde aangevoer het. Schalk Burger (senior) het vandeesweek op sosiale media geskerts dat sy oudslotmaat ŉ speler van die wedstryd-vertoning gelewer het. Last night, Major League Rugby fished out their punishment for Pote Human and Ollie Richardson’s actions in the video below. Both coaches have been suspended for six weeks and fined an undefined amount, with that money going to charity. ???? @r_MLRugby pic.twitter.com/4OXA6R7M38 — Joe Harvey (@joeharvey34) April 27, 2023